Wanneer ‘n bus met toeriste by is plek stilhou is daar gewoonlik smouse wat hulle ware smous soos ook maar in SA. By die orgidee plaas was daar ook oulike jong dametjie met ‘n ernstige kamera wat elkeen van die bus af klim afneem, wanneer jy dan weer later in die bus klim is daar ‘n tafeltjie met bordjies/raampies waarop jou gesig pryk wat jy kan koop – vir my is dit ‘n baie vindingryke manier van geldmaak.
By die eerste mark wat ons besoek het het ek wild en wakker foto’s geneem. Ek was baie gefassineerd deur die ‘kuns’ items. Ek hou van die oordadige kleure. Wat ek die meeste gemis het was boekwinkels/stalletjies, maar kunswinkels/stalletjies was deel van elke mark. Ek het hier ‘n piepklein waterverf skilderytjie gekoop… die kunstenaar het dit daar vir my onderteken en daarom is dit vir my spesiaal.
Dis waar maar ek het altyd vir die kinders gesê dat daar nie ‘kuns’ sou gewees het sonder kitsch nie?
Jy moenie die Afrikaners so minag nie Hulle maak sulke blomkranse van Afrikaners wat hulle inryg en hulle hang dit dan vir Boeddha op. Ek het nogal ‘n keer daaraan geruik maar dit ruik na niks.
Ja daar vas van die mooiste materiale. Ek het vir my tot ‘n Josefsrok gekoop wat ek net by die huis sal dra maar dit lyk soos ‘n reënboog ‘bold and beautiful!’
Ek ook nie. Daar is egter baie raakpunte met dit wat ek glo en as jy glo dat God alles gemaak het, moet jy glo dat God Boeddha ook gemaak het.
Ek sal nog ‘n foto neem … hehehe… jy kan nie dink hoe lui ek is nie Ek het vandag eers ‘n prop vir die iPad gekoop. Dis in teenstelling met aard want ek kan gewoonlik nie wag om te sien nie.